**Indokolás**

1. §-hoz

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére a 478/2020. (XI. 3.) Korm. rendelettel (2020. november 4. és 2021. február 7. között), valamint a 27/2021. (I. 29.) Korm. rendelettel (2021. február 8-tól) veszélyhelyzetet hirdetett ki.

Zalaegerszeg Megyei Jogú Város Önkormányzata a koronavírus miatt nehéz gazdasági helyzetbe került kereskedelmi egységek (csárda, bisztró, borozó, söröző, étterem, cukrászda jellegű építmények) és szállásépületek utáni építményadó mértékének csökkentésével segítséget kíván nyújtani a méltánytalanul hátrányos helyzetbe került ingatlanok tulajdonosainak.

2. §-hoz

Hatályba léptető és deregulációs rendelkezést tartalmaz, valamint meghatározza az önkormányzati rendelet alkalmazásának kezdő időpontját.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet alapján az indokolást a rendelet kihirdetését követően a Nemzeti Jogszabálytárban közzé kell tenni.